KOMMISSIONENS FORORDNING (EF) Nr. 2702/98 af 17. december 1998 om det tekniske format til indberetning af statistik over erhvervsstrukturer (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF, Euratom) nr. 58/97 af 20. december 1996 om statistik over erhvervsstrukturer (1), særlig artikel 12, nr. viii), og

ud fra følgende betragtninger:

I forordning (EF, Euratom) nr. 58/97 blev der fastlagt en fælles ramme for udarbejdelse af fællesskabsstatistikker om virksomhedernes struktur, aktiviteter, konkurrenceevne og resultater;

det er nødvendigt at fastsætte det tekniske format til indberetning af statistik over erhvervsstrukturer;

de i denne forordning fastsatte foranstaltninger er i overensstemmelse med udtalelse fra Udvalget for Det Statistiske Program -

UDSTEDT FØLGENDE FORORDNING:

Artikel 1

Det i artikel 9 i forordning (EF, Euratom) nr. 58/97 omhandlede tekniske format til indberetning af statistik over erhvervsstrukturer er defineret i bilaget til nærværende forordning.

Artikel 2

Medlemsstaterne skal anvende dette format i forbindelse med data vedrørende referenceåret 1996 og de efterfølgende år.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 1998.

På Kommissionens vegne

Yves-Thibault de SILGUY

Medlem af Kommissionen

(1) EFT L 14 af 17.1.1997, s. 1.

BILAG

TEKNISK FORMAT

1. Dataenes form

Dataene indsendes som et sæt dataposter, hvis felter for en stor dels vedkommende består af dataenes kendetegn (land, år, økonomisk aktivitet osv.). Selve dataene er tal, der kan være ledsaget af etiketter og forklarende fodnoter, f.eks. for at gøre rede for aggregeringen af NACE-koder. Ved fremsendelse af fortrolige data anføres den faktiske værdi i værdifeltet, og en etiket, der angiver arten af de fortrolige data, vedføjes dataposten.

For at præcisere arten af dataene skal der skelnes mellem følgende særlige tilfælde:

- data lig med nul (kodes »0«): Kun faktiske nulværdier.

- fortrolige data (kodes »x«): Data, som medlemsstaten ikke indberetter til Eurostat, fordi de er fortrolige.

- manglende data (kodes »m«): Data, der ikke foreligger på nuværende tidspunkt, men som medlemsstaten agter at indberette, når de bliver tilgængelige.

- ikke-eksisterende data: Data, der ikke indsamles i den pågældende medlemsstat. I så fald fremsendes den tilsvarende datapost ikke.

Hvis der ikke indsamles oplysninger om et helt aspekt (en variabel, en NUTS-kode, en NACE-kode osv.), udgår den tilsvarende datapost (bortset fra aspekter, som indgår i en gruppe aggregerede NACE-koder). Derfor er det også vigtigt at skelne mellem data, der reelt ikke findes, ved at levere en datapost (én pr. manglende element), hvor dataværdien er kodet »m«, og data, der reelt er lig nul, ved at levere de tilsvarende dataposter, hvor dataværdien er angivet som 0.

2 Poststruktur

Dataposterne består af felter af varierende længde adskilt ved semikoloner (;). Den største forventede længde er angivet i tabellen til orientering. Der er tale om følgende felter fra venstre til højre:

>TABELPOSITION>

3 Beskrivelse af felter

3.1. Rækketype

>TABELPOSITION>

3.2. Territorial enhed

Denne kode angiver landet i forbindelse med datarækker for hele landet og regionen i forbindelse med regionale datarækker (række 1C, 2F, 3E, 3F og 4F). Den er baseret på NUTS 95-nomenklaturen. For regioner føjes 2 tegn til de to tegn for landekoden (se NUTS 95).

>TABELPOSITION>

3.3. Størrelseskategori

Til hver størrelseskategori svarer en kode. Da de fleste datarækker dækker alle størrelseskategorier, er 30 den kode, der oftest vil blive tale om.

Alle koder fra 01 til 53 henviser til antal beskæftigede. Kode 80 til 85 henviser til bruttopræmier.

>TABELPOSITION>

>TABELPOSITION>

3.4. Økonomisk aktivitet

Dette felt anvendes til NACE Rev.1-kategorien. I forordningen om statistik over erhvervsstrukturer er der fastlagt en række standardiserede aggregater. De skal kodes som følger:

>TABELPOSITION>

Ikke-standardiserede aggregater skal angives i feltet »Aggregering af NACE-koder«.

3.5. Ejerforhold eller FATS-identificering

Dette felt anvendes enten til opdelinger efter ejerforhold (kun i forbindelse med industri og bygge- og anlægsvirksomhed) eller FATS-identificering (kun i forbindelse med tjenesteydelser). Ingen af datarækkerne opdeles efter begge klassifikationer.

Hvorvidt variablerne skal opdeles efter ejervirksomhedens eller majoritetskontrollens beliggenhed (FATS), henhører under bilag 1, afsnit 10, stk. 3 i forordning (EF, Euratom) nr. 58/97 dvs. at dataindsamlingen afhænger af resultaterne af pilotundersøgelser.

Dataene er en opdeling af de samlede tal efter det land eller den region, hvor ejervirksomheden eller majoritetskontrollen er beliggende. Der kræves tre oplysninger:

- indsamlingsmetode: egentligt ejerskab (Ultimate Beneficial Owner - UBO) eller såkaldt »first shot«-oplysninger

- FATS-type: ind-/hjemmehørende-FATS eller ud-FATS

- det land, hvor ejervirksomheden eller majoritetskontrollen er beliggende, eller forud-FATS det land, hvor f.eks. omsætningen skabes eller de beskæftigede befinder sig.

>TABELPOSITION>

3.6. Ejervirksomhedens beliggenhed - FATS

Anvendes kun i forbindelse med tjenesteydelser.

De koder, der skal anvendes, er de samme som dem, der anvendes i forbindelse med betalingsbalancestatistik (anført ovenfor i afsnit 3.2). Landekoder og andre områdekoder (ikke-udtømmende liste) findes i slutningen af dette dokument.

3.7. Variabel

>TABELPOSITION>

3.8. Dataværdi

Monetære data angives i tusinde nationale valutaenheder, undtagen for:

- Irland: data angives i enheder (IEP)

- Spanien, Grækenland og Italien: data angives i millioner nationale valutaenheder.

For at præcisere arten af dataene skal der skelnes mellem følgende særlige tilfælde:

- data lig med nul (kodes »0«): Kun faktiske nulværdier

- fortrolige data (kodes »x«): Data, som medlemsstaten ikke indberetter til Eurostat, fordi de er fortrolige. Desuden skal grunden til, at dataene er fortrolige, angives ved hjælp af en etiket (se afsnit 3.10 nedenfor).

- manglende data (kodes »m«): Data, der ikke foreligger på nuværende tidspunkt, men som medlemsstaten agter at indberette, når de bliver tilgængelige.

- ikke-eksisterende data: Data, der ikke indsamles i den pågældende medlemsstat. I så fald fremsendes den tilsvarende datapost ikke.

Hvis der ikke indsamles oplysninger om et helt aspekt (en variabel, en NUTS-kode, en NACE-kode osv.), udgår den tilsvarende datapost (bortset fra aspekter, som indgår i en gruppe aggregerede NACE-koder). Derfor er det også vigtigt at skelne mellem data, der reelt ikke findes, ved at levere en datapost (én pr. manglende element), hvor dataværdien er kodet »m«, og data, der reelt er lig nul, ved at levere de tilsvarende dataposter, hvor dataværdien er angivet som 0.

3.9. Kvalitetsetiket

>TABELPOSITION>

Ved reviderede data forstås data, der indsendes for anden gang (eller mere), og som er rettelser af tidligere indberettede data. Ajourførte data er data, der tidligere ikke var tilgængelige, og som blev kodet som manglende i feltet for dataværdi (se afsnit 3.8 ovenfor), men som siden er blevet tilgængelige. Etiketten for foreløbige data anvendes til at angive, at de indberettede data sandsynligvis vil blive rettet.

3.10. Fortrolighed

Medlemsstaterne anmodes om at identificere fortrolige data tydeligt ved hjælp af nedenfor anførte etiketter.

De lande, der ikke kan indberette visse data, fordi de er fortrolige, bedes anføre værdien »x« (se afsnit 3.8 ovenfor) og angive grunden til, at de pågældende data ikke foreligger, ved hjælp af en etiket.

>TABELPOSITION>

3.11. Størrelseskategorier for omsætning

Nedenstående størrelseskategorier er angivet i millioner ECU.

>TABELPOSITION>

3.12. Størrelseskategorier for salgsareal

>TABELPOSITION>

3.13. Enheder for dataværdier

Ved hjælp af dette frivillige felt kan medlemsstaterne angive, hvilke enheder de har anvendt i forbindelse med de indberettede dataværdier. Hvis man har fulgt angivelserne i afsnit 3.8, er det unødvendigt at udfylde dette felt.

>TABELPOSITION>

4. Eksempler på dataposter

Eksempel 1: Aggregering af NACE-koder

Række 2A-data for 1995 for Tyskland. NACE-koden 231 er en aggregering af koderne 231 + 232 + 233 for variablen 16 11 0: antal beskæftigede. Den er ikke fortrolig.

2A;1995;DE;30;231;;;16110;2700;M;;;231 = 231 + 232 + 233;

Eksempel 2: Fortrolige data: for få virksomheder

De samlede lønomkostninger (12 124 mio. DEM) ved fremstilling af jern og stål (NACE 271) i 1995 i regionen Freiburg (række C) er fortrolige data, fordi der er for få virksomheder. Der er tale om reviderede data.

2C;1995;DE13;30;271;;;13320;12124000;R;A;;;

Eksempel 3: Fortrolige data: én virksomhed dominerer

Antallet af beskæftigede (2700) i Frankrig i 1996 i virksomheder på mellem 250 og 499 ansatte inden for NACE 141 er en fortrolig oplysning. Én virksomhed dominerer dataene og tegner sig for 92 % af beskæftigelsen. Der er tale om foreløbige data.

2D;1996;FR;14;141;;;16110;2700;P;B;92;;

Eksempel 4: Størrelseskategori: salgsareal i detailhandelen

Omsætningen ved detailsalg af levnedsmidler (NACE Rev.1 52.2) i Luxembourg i 1996 for et salgsareal på 120-399 m² var på 1 000 mio. LUF. Der er tale om ajourførte data.

3C;1996;LU;30;522;;;12110;1000000;M;;;;;;02

Eksempel 5: Ind-FATS inden for vejgodstransport

I 1995 ejedes eller kontrolleredes i alt 4 virksomheder (kode 11110) i Nederlandene inden for vejgodstransport ifølge princippet om egentligt ejerskab (UBO) af en virksomhed i USA. Der er tale om foreløbige data. Det er bilag 1-data, og enheden for dataværdien er nærmere angivet.

1G;1995;NL;30;6024;30;US;11110;4;P;;;;UNIT

5. Databærer

For at lette aflæsningen af dataene skal de leveres på en 3,5″ diskette.

6. Andre metoder

Eurostat kan på skriftlig anmodning levere elektroniske spørgeskemaer til de medlemsstater, hvis servicesektorer anvender Microsoft Excel. Henvendelse skal ske i god tid inden den planlagte dato for dataindberetning.

>TABELPOSITION>

>TABELPOSITION>